Nov 19,2016
30వేల ఉద్యోగాలకు కోతపెట్టిన ఫోక్స్‌వ్యాగన్‌
ఫ్రాంక్‌పర్ట్‌ : యూరప్‌లోనే అతిపెద్ద కార్ల తయారీ సంస్థ ఫోక్స్‌వాగన్‌ 30వేల మంది ఉద్యోగులను తొలగించనున్నట్టు ప్రకటించింది. ప్రపంచ వ్యాప్తంగా ఈ ఉద్యోగుల కోత ఉండనుందని పేర్కొంది. కర్బన ఉద్గారాల కుంభకోణం నేపథ్యంలో పొదుపు చర్యల్లో భాగంగా ఉద్యోగుల తొలగింపునకు ఉపక్రమించింది. కార్మికులతో చర్చల అనంతరం ఈ ఒప్పందం కుదిరిందని, ఈ చర్య ద్వారా 2020 నాటికి 3.7 బిలియన్‌ యూరోలను పొదుపు చేయనున్నట్టు ఫోక్స్‌వ్యాగన్‌ బ్రాండ్‌ చీఫ్‌ హెర్బర్ట్‌ డయీస్‌ పేర్కొన్నారు. పొదుపు చర్యల్లో భాగంగా ఉద్యోగులను తొలగించాలని నిర్ణయించింది. జర్మన్‌ ఒక్క దేశంలోనే 23వేల మంది ఉద్యోగాలపై వేటు వేయనుంది. ఫోక్స్‌వ్యాగన్‌ గ్రూపులో మొత్తం 6,10,076 మంది ఉద్యోగులు పని చేస్తున్నారు. ఎలక్ట్రిక్‌ కార్ల ఉత్పత్తిలో పెట్టుబడులు పెట్టి, కొత్త ఉద్యోగాలు సష్టించనున్నట్టు కంపెనీ వాగ్దానం చేయడంతో కార్మిక సంఘాలు ఉద్యోగుల తొలగింపునకు అంగీకరించినట్టు కంపెనీ వర్గాలు తెలిపాయి.
మీ స్నేహితులకు రికమెండ్ చెయ్యండి